**PIRKUMA LĪGUMS Nr.** **\_\_\_\_\_\_\_\_\_\_\_\_**

Rīga, 2020. \_\_\_\_\_. \_\_\_\_\_\_\_\_

**SIA “\_\_\_\_\_\_\_\_\_\_\_\_\_”** (vienotais reģistrācijas numurs: \_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_, bankas rekvizīti: konta Nr.\_\_\_\_\_\_\_\_\_\_\_, AS “\_\_\_\_\_\_\_\_\_\_\_\_\_\_\_\_”), turpmāk – **Līzinga sabiedrība**,

# *[Juridiska personai: \_*\_\_\_\_\_\_\_\_\_\_\_\_\_\_\_\_*[Nosaukums] (*vienotais reģistrācijas numurs: \_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_, bankas rekvizīti: konta Nr.\_\_\_\_\_\_\_\_\_\_\_, AS “\_\_\_\_\_\_\_\_\_\_\_\_\_\_\_\_”), *[Fiziska personai:]* \_\_\_\_\_\_\_\_\_\_\_\_\_\_*[Vārds, uzvārds] (p*ersonas kods \_\_\_\_\_\_\_\_\_\_\_\_, dzīvesvietas adrese: *\_\_\_\_\_\_\_\_\_\_\_\_\_\_\_\_\_\_\_,* e-pasts: \_\_\_\_\_\_\_\_\_\_\_\_\_\_, bankas rekvizīti: konta Nr.\_\_\_\_\_\_\_\_\_\_\_, AS “\_\_\_\_\_\_\_\_\_\_\_\_\_\_\_\_”), turpmāk – Pārdevējs,

**SIA “\_\_\_\_\_\_\_\_\_\_\_\_”** (vienotais reģistrācijas numurs: \_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_, bankas rekvizīti: konta Nr.\_\_\_\_\_\_\_\_\_\_, AS “\_\_\_\_\_\_\_\_\_\_”), turpmāk – **Pircējs**,

*[Juridiska personai: \_*\_\_\_\_\_\_\_\_\_\_\_\_\_\_\_\_*[Nosaukums] (*vienotais reģistrācijas numurs: \_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_, bankas rekvizīti: konta Nr.\_\_\_\_\_\_\_\_\_\_\_, AS “\_\_\_\_\_\_\_\_\_\_\_\_\_\_\_\_”), *[Fiziska personai:]* \_\_\_\_\_\_\_\_\_\_\_\_\_\_*[Vārds, uzvārds] (p*ersonas kods \_\_\_\_\_\_\_\_\_\_\_\_, dzīvesvietas adrese: *\_\_\_\_\_\_\_\_\_\_\_\_\_\_\_\_\_\_\_,* e-pasts: \_\_\_\_\_\_\_\_\_\_\_\_\_\_, bankas rekvizīti: konta Nr.\_\_\_\_\_\_\_\_\_\_\_, AS “\_\_\_\_\_\_\_\_\_\_\_\_\_\_\_\_”), turpmāk – **Līzinga ņēmējs**,

turpmāk visi līdzēji kopā – **Līdzēji**, bet katrs atsevišķi - **Līdzējs,** noslēdz šāda satura līgumu, turpmāk – **Līgums:**

1. **LĪGUMA PRIEKŠMETS**
   1. Līzinga sabiedrība nodod īpašuma tiesības Pārdevējam, bet Pārdevējs pārdod Pircējam lietotu transportlīdzekli **\_\_\_\_\_\_\_\_\_\_\_\_\_** (VIN (šasijas) numurs: **\_\_\_\_\_\_\_\_\_\_\_\_\_\_\_\_\_\_\_**), turpmāk – **Pirkuma priekšmets.**
   2. Pircējs pērk Pirkuma priekšmetu Līzinga ņēmēja interesēs un piešķir Līzinga ņēmējam tiesības lietot Pirkuma priekšmetu, pamatojoties uz 20\_\_\_.gada \_\_\_\_\_\_\_\_\_ starp Pircēju un Līzinga ņēmēju noslēgto Finanšu līzinga līgumu Nr. \_\_\_\_\_\_\_\_\_\_\_, turpmāk - **Līzinga līgums**.
   3. Maksa par Pirkuma priekšmetu ir noteikta **EUR \_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un 00/100 ), tajā skaitā pievienotās vērtības nodoklis (PVN) ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_ euro un 00/100), turpmāk – **Pirkuma maksa**.
   4. Īpašuma tiesības uz Pirkuma priekšmetu no Līzinga sabiedrības uz Pārdevēju un secīgi no Pārdevēja uz Pircēju pāriet pēc Pirkuma maksas daļas samaksas Līguma 2.1.1.apakšpunktā paredzētajā apmērā un kārtībā.
   5. Pārdevējs apņemas 3 (trīs) darba dienu laikā pēc Līguma parakstīšanas un pēc tam, kad Pirkuma maksas daļa Līguma 2.1.1.apakšpunktā paredzētajā apmērā un kārtībā ir ieskaitīta Līzinga sabiedrības norēķinu kontā, nodot Pirkuma priekšmetu kopā ar visiem ar to saistītajiem dokumentiem un atslēgām Līzinga ņēmējam, par ko starp Pārdevēju un Līzinga ņēmēju tiks parakstīts Pirkuma priekšmeta nodošanas akts 3 eksemplāros, no kuriem 1 (vienu) eksemplāru 2 (divu) darba dienu laikā Līzinga ņēmējam ir pienākums iesniegt Pircējam, vai Līzinga ņēmējs, saskaņojot ar Pircēju, paraksta un iesniedz Pircējam Pirkuma priekšmeta piegādes apliecinājumu.
   6. Pārdevējs piekrīt un pilnvaro Līzinga sabiedrību, un Līzinga sabiedrība apņemas ne vēlāk kā 3 (trīs) darba dienu laikā pēc Pirkuma priekšmeta īpašuma tiesību pārejas uz Pārdevēju un Pircēju,  un pēc Pārdevēja un Pircēja VAS “Ceļu satiksmes drošības direkcija”, turpmāk – CSDD, adresēta apliecinājuma par secīgas atsavināšanas atzīmes izdarīšanu, par īpašuma tiesību nodošanu un par pilnvarojumu Līzinga ņēmējam attiecīgo Pirkuma priekšmeta reģistrācijas darbību veikšanai CSDD saņemšanas, veikt Pirkuma priekšmeta secīgas atsavināšanas atzīmes reģistrēšanu CSDD datu bāzē īpašuma tiesību reģistrēšanai uz Pārdevēja un secīgi uz Pircēja vārda, norādot Līzinga ņēmēju kā turētāju.
   7. Līzinga sabiedrība 1 (vienas) darba dienas laikā pēc Līguma 1.6.punkta izpildes paziņo Pircējam par Pirkuma priekšmeta secīgas atsavināšanas atzīmes reģistrēšanu CSDD datu bāzē.
   8. Līzinga ņēmējam ir pienākums nekavējoties pēc secīgas atsavināšanas atzīmes reģistrēšanas CSDD datu bāzē veikt nepieciešamās darbības CSDD Līgumā noteikto Pirkuma priekšmeta secīgas reģistrācijas darbību veikšanai, saņemt Pirkuma priekšmeta transportlīdzekļa reģistrācijas apliecību un veikt Pirkuma priekšmeta apdrošināšanu saskaņā ar Līzinga līguma noteikumiem.
   9. Parakstot šo Līgumu, Pārdevējs un Pircējs pilnvaro Līzinga ņēmēju veikt iepriekš minētās Pirkuma priekšmeta reģistrācijas darbības CSDD, noformēt un parakstīt iesniegumu Pirkuma priekšmeta reģistrācijai Pārdevēja un Pircēja īpašumā, kā arī saņemt reģistrācijas dokumentus.
2. **MAKSĀJUMI**
   1. Līdzēji vienojas un Pārdevējs piekrīt, ka Pircējs samaksā Pārdevējam Pirkuma maksu šādā kārtībā:
      1. Pirkuma maksas daļu **EUR \_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_ euro un 00/100) apmērā Pircējs pārskaita uz Līzinga sabiedrības šajā Līgumā norādīto norēķinu kontu 3 (trīs) darba dienu laikā pēc Līguma parakstīšanas, ja Līzinga ņēmējs ir izpildījis visus Līzinga līgumā noteiktos priekšnoteikumus, pēc kuru izpildes Pircējam ir pienākums sākt pildīt savas no Līzinga līguma izrietošās saistības.
      2. Pirkuma maksas daļu EUR \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_ euro un \_\_\_\_\_\_\_\_/100) apmērā Pircējs pārskaita uz Pārdevēja šajā Līgumā norādīto norēķinu kontu 3 (trīs) darba dienu laikā pēc Pirkuma priekšmeta nodošanas, Līguma 1.5.punktā norādītā dokumenta vai piegādes apliecinājuma parakstīšanas un iesniegšanas Pircējam un īpašuma tiesību uz Pirkuma priekšmetu reģistrācijas CSDD datu bāzē uz Pircēja vārda, un Pirkuma priekšmeta apdrošināšanas polises, atkarībā no Pirkuma priekšmeta veida – sauszemes transportlīdzekļa apdrošināšana (KASKO), speciālās tehnikas apdrošināšana vai īpašuma apdrošināšana, iesniegšanas Pircējam.

Uzskatāms, ka Pārdevējs ir saņēmis visu Pirkuma summu, kad tā ir saņemta 2.1.punktā norādītajā apmērā un kārtībā.

* 1. Pārdevējs piekrīt, ka Līzinga sabiedrība izlieto Līguma 2.1.1.apakšpunktā norādīto Pirkuma maksas daļu no 20\_\_\_.gada \_\_\_\_\_\_\_\_\_\_\_\_\_\_\_ noslēgtā Finanšu līzinga līguma Nr.\_\_\_\_\_\_\_\_\_\_\_\_\_\_ izrietošo Pārdevēja saistību dzēšanai.
  2. Visus ar Pirkuma priekšmeta īpašuma tiesību pārejas noformēšanu CSDD saistītos izdevumus, tajā skaitā izdevumus par Pirkuma priekšmeta noņemšanu no uzskaites sedz Līzinga ņēmējs.
  3. Pārdevējs pirms Pirkuma priekšmeta nodošanas Līzinga ņēmējam nomaksā visus nodokļus, nodevas un naudas sodus, kas uzlikti Pirkuma priekšmetam pirms Pirkuma priekšmeta nodošanas Līzinga ņēmējam.

1. **LĪDZĒJU ATBILDĪBA**
   1. Līzinga sabiedrība un Pārdevējs apliecina, ka tiem ir tiesības brīvi atsavināt Pirkuma priekšmetu, Pirkuma priekšmets nav nevienam citam atsavināts, ieķīlāts vai citādi apgrūtināts ar lietu vai saistību tiesībām, Pirkuma priekšmets nav apķīlāts, tam nav uzlikts arests vai reģistrēts aizliegums, par Pirkuma priekšmetu nepastāv strīds.
   2. Līzinga ņēmējs apliecina, ka pirms Pirkuma priekšmeta pieņemšanas ir apskatījis Pirkuma priekšmetu, ir pārbaudījis un tam ir zināma Pirkuma priekšmeta kvalitāte, Pirkuma priekšmeta tehniskais un vizuālais stāvoklis, Pirkuma priekšmets ir labā tehniskā stāvoklī, bez redzamiem defektiem un atbilst tā interesēm, prasībām un lietošanas mērķiem.
   3. No Pirkuma priekšmeta pieņemšanas brīža Līzinga ņēmējs atbild par Pirkuma priekšmeta saglabāšanu, uzņemas visus riskus, kas saistīti ar Pirkuma priekšmeta bojājumu, bojāeju, zādzību, laupīšanu vai citādu nozaudēšanu, un citus riskus, kuri ir saistīti ar Pirkuma priekšmetu, un atbild arī par katru Līzinga ņēmēja vai trešās personas neuzmanību vai vainu, kā arī uzņemas visu risku par nejaušu gadījumu, ja sakarā ar to Pirkuma priekšmets iet bojā vai bojājas.
   4. Pircējs ir tiesīgs vienpusēji izbeigt Līgumu, rakstiski paziņojot par to pārējiem Līdzējiem, jebkurā no šādiem gadījumiem:

3.4.1. Līzinga ņēmējs nav izpildījis visus Līzinga līgumā noteiktos priekšnoteikumus, pēc kuru izpildes Pircējam ir pienākums sākt pildīt savas no Līzinga līguma izrietošās saistības, un šāda neizpilde ilgst vairāk par 5 (piecām) darba dienām no saistību izpildes termiņa iestāšanās dienas;

3.4.2. Pārdevējs vai Līzinga ņēmējs vairāk par 5 (piecām) dienām kavē Pirkuma priekšmeta nodošanu un/vai Līguma 1.5.punktā paredzētā dokumenta vai piegādes apliecinājuma parakstīšanu un/vai iesniegšanu Pircējam;

3.4.3. Pirkuma priekšmeta secīgas atsavināšanas atzīmes reģistrēšana CSDD datu bāzē nav veikta 5 (piecu) darba dienu laikā no Līguma 1.6.punktā noteiktā termiņa notecēšanas;

3.4.4. Līzinga ņēmējs 5 (piecu) dienu laikā no secīgas atsavināšanas atzīmes reģistrēšanas CSDD datu bāzē nav veicis Pirkuma priekšmeta reģistrāciju CSDD uz Pircēja vārda.

* 1. Līzinga sabiedrība ir tiesīga vienpusēji izbeigt Līgumu, rakstiski paziņojot par to pārējiem Līdzējiem, jebkurā no šādiem gadījumiem:

3.5.1. Pircējs kavē Līguma 2.1.1.apakšpunktā minētās Pirkuma maksas daļas samaksu vairāk par 5 (piecām) darba dienām;

3.5.2. Līgumā noteiktajā termiņā Pirkuma priekšmeta secīgas atsavināšanas atzīmes reģistrācija CSDD datu bāzē nav iespējama no Līzinga sabiedrības neatkarīgu apstākļu dēļ.

* 1. Pircējam vai Līzinga sabiedrībai atkāpjoties no Līguma atbilstoši Līguma 3.4. vai 3.5.punktam:
     1. īpašuma tiesības uz Pirkuma priekšmetu saglabā Līzinga sabiedrība, un Pārdevējam ir pienākums turpināt pildīt visas savas no 20\_\_\_.gada \_\_\_\_\_\_\_\_\_ noslēgtā Finanšu līzinga līguma Nr.\_\_\_\_\_\_\_\_ izrietošās saistības;
     2. 3 (trīs) darba dienu laikā Līzinga sabiedrība un Pārdevējs atmaksā Pircējam visas summas, kuras tie saņēmuši uz Līguma pamata, un dzēš CSDD datu bāzē reģistrēto secīgas atsavināšanas atzīmi, ja tāda ir reģistrēta;
     3. 3 (trīs) darba dienu laikā Līzinga ņēmējs nodod Pirkuma priekšmetu Pārdevējam.

**3.7.**Visas pretenzijas par Pirkuma priekšmeta kvalitāti vai tā atbilstību Līgumam Pircējs vai Līzinga ņēmējs piesaka Pārdevējam. Šādā gadījumā Pārdevējs atlīdzina Pircējam visus pamatotos izdevumus, saistītus ar Pirkuma priekšmeta trūkumu un defektu novēršanu, kā arī atlīdzina visus Pircējam radītos zaudējumus.

1. **CITI NOTEIKUMI**
   1. Visi paziņojumi starp Līdzējiem tiek noformēti rakstiski un nosūtīti uz Līgumā norādītajām adresēm, vai adresēm, kuras vēlāk paziņojuši Līdzēji. Paziņojumi var tikt veikti ar pasta, elektroniskā pasta starpniecību vai iesniegti personiski.

# Visi paziņojumi tiek uzskatīti par nosūtītiem pienācīgā veidā, ja tie nosūtīti uz Līgumā norādīto vai vēlāk pienācīgā kārtā paziņoto Līdzēja adresi vai elektroniskā pasta adresi, vai nodoti personīgi, un tiek uzskatīti par saņemtiem dienā, kad saņēmēja puse vai tās pārstāvis ir parakstījies par saņemšanu, ja paziņojums nodots personīgi, nākamajā darba dienā pēc elektroniskā pasta nosūtīšanas, ja nosūtīts uz elektroniskā pasta adresi, vai septītajā dienā pēc Latvijas pasta zīmogā norādītā datuma par ierakstītas vēstules pieņemšanu, ja nosūtīti pa pastu.

* 1. Strīdus, kas rodas par Līgumu vai tā izpildīšanu, Līdzēji risina pārrunu ceļā, bet, ja 5 (piecu) darba dienu laikā vienošanās netiek panākta, strīds tiek nodots izskatīšanai Latvijas Republikas tiesā.
  2. Visus jautājumus, kuri nav ietverti Līgumā, regulē Latvijas Republikas normatīvie akti.
  3. Līgums stājas spēkā, kad to parakstījuši visi Līdzēji, un darbojas līdz pilnīgai tajā noteikto saistību izpildei.
  4. Ja kāds no Līguma noteikumiem ir spēkā neesošs vai kļūst par tādu, tas nekādā veidā neietekmē pārējo Līguma noteikumu spēkā esamību.
  5. Attiecībā uz fizisko personu datu apstrādi saistībā ar Līguma noslēgšanu un izpildi, Līdzēji ir uzskatāmi par neatkarīgiem pārziņiem un fizisko personu datu apstrādi veic, ievērojot Eiropas Parlamenta un Padomes regulu (ES) 2016/679 (27.04.2016.) par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula), Fizisko personu datu apstrādes likumu un citus normatīvos aktus, kā arī uzraudzības iestāžu ieteikumus, labas prakses vadlīnijas, ko piemēro Latvijas Republikā, Eiropas Savienībā un kuri attiecināmi uz Līdzējiem.
  6. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstveidā un pēc tam, kad tos paraksta Līdzēji, tiek pievienoti Līgumam un kļūst par tā neatņemamu sastāvdaļu.

4.8.Ja Līgums tiek parakstīts papīra formā, tas tiek sastādīts un parakstīts 4 (četros) oriģināleksemplāros, pa vienam eksemplāram katram no Līdzējiem. Gadījumā, ja persona, kura ir tiesīga parakstīt Līgumu Pārdevēja un Līzinga ņēmēja vārdā ir viena un tā pati un šis Līgums tiek parakstīta ar drošu elektronisko parakstu, tad attiecīgā persona Līgumu paraksta tikai vienu reizi un apliecina ka Līgums ir parakstīts gan Pārdevēja gan Līzinga ņēmēja vārdā.

## Līdzēju paraksti

*Parakstot Līgumu, Līdzēji apliecina, ka ir iepazinušies ar visiem Līguma noteikumiem, savstarpēji apsprieduši šos noteikumus, pilnībā saprot to nozīmi, piekrīt tiem un apņemas tos izpildīt.*

|  |  |  |  |  |  |  |  |
| --- | --- | --- | --- | --- | --- | --- | --- |
| **Līzinga sabiedrības vārdā:** | | **Pārdevēja vārdā:** | | **Pircēja vārdā:** | | **Līzinga ņēmēja vārdā:** | |
| uz pilnvaras pamata: | | uz Statūtu pamata: | | uz pilnvaras pamata: | | uz Statūtu pamata: | |
|  |  |  |  |  |  |  |  |
| DD.MM.GGGG. | | DD.MM.GGGG. | | DD.MM.GGGG. | | DD.MM.GGGG. | |
|  | |  | |  | |  | |

**Ja Līgums tiek parakstīta elektroniski, Līguma parakstīšanas datums skatāms dokumenta paraksta laika zīmogā.**